05/04/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Bases xerais dos procesos selectivos derivados das OEP 2019-2022

A Xunta de Goberno, en sesión ordinaria celebrada o día 1 de abril de 2022 adoptou acordo de aprobación das As presentes Bases Xerais teñen por obxecto regular os procesos selectivos para o ingreso como persoal funcionario de carreira nos corpos e escalas da Deputación Provincial da Coruña polo sistema de acceso libre derivados da Oferta de emprego público pendente de execución correspondente ao anos 2019, 2020 e 2021 e aos derivados da correspondente ao ano 2022, sen prexuízo das bases específicas de cada convocatoria que, no seu caso, recollerán as peculiaridades respecto destas Bases Xerais. Serán de aplicación ás convocatorias dos procesos selectivos para o ingreso polo sistema de acceso libre nos corpos e escalas de persoal funcionario de carreira da Deputación Provincial da Coruña, no non previsto nestas Bases Xerais e nas correspondentes Bases específicas:  Texto Refundido da Lei do estatuto básico do empregado público, aprobado polo Real decreto lexislativo 5/2015, do 30 de outubro;  Lei 30/1984, do 2 de agosto, de medidas para a reforma da función pública;  Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional de funcionarios civís da Administración Xeral de Estado, aprobado por Real Decreto 364/1995, do 10 de marzo;  Lei 7/1985, do 2 de abril, reguladora das bases do réxime local;  Real decreto 781/1986, do 18 de abril, polo que se aproba o texto refundido das disposicións legais vixentes en materia de réxime local;  Real decreto 896/1991, do 7 de xuño, polo que se establecen as regras básicas e programas mínimos do procedemento de selección dos funcionarios da administración local;  Lei 2/2015, do 29 de abril, do emprego público de Galicia;  Decreto 95/1991, do 20 de marzo, que aproba o Regulamento de selección de persoal da Administración da Comunidade Autónoma de Galicia;  Lei 39/2015, do 1 de outubro, do procedemento administrativo común das administración públicas;  Lei 40/2015, do 1 de outubro, do réxime xurídico do sector público;  Real decreto 203/2021, do 30 de marzo, polo que se aproba o Regulamento de actuación e funcionamento do sector público por medios electrónicos;  Real decreto lexislativo 1/2013, do 29 de novembro, polo que se aproba o texto refundido da Lei xeral dos dereitos das persoas con discapacidade e da súa inclusión social;  Real decreto 2271/2004, do 3 de decembro, polo que se regula o acceso ao emprego público e a provisión dos postos de traballo das persoas con discapacidade;  Orde PRE/1822/2006, do 9 de xuño, pola que se establecen os criterios xerais para a adaptación dos tempos adicionais nos procesos selectivos para o acceso ao emprego público das persoas con discapacidade;  Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade autónoma de Galicia en materia de igualdade  e demais disposicións vixentes que puidesen resultar de aplicación.3.1. As convocatorias dos procesos selectivos serán publicadas no Boletín Oficial da Provincia da Coruña (en diante BOP) e na sede electrónica da Diputación Provincial de A Coruña, no Portal de Emprego Público Convoca (https://dacoruna.convoca. online). 3.2. Os anuncios das convocatorias publicaranse no Boletín Oficial do Estado (en diante BOE) e, así mesmo, no Portal de Emprego Público Convoca da sede electrónica da Diputación Provincial de A Coruña (https://dacoruna.convoca. online). 3.3. Os demais actos e acordos que se diten no desenvolvemento de cada proceso selectivo publicaranse no BOP e/ou no Portal de Emprego Público Convoca (https://dacoruna.convoca. online), segundo proceda. A descripción das prazas convocadas realizarase nas bases específicas de cada convocatoria, identificando a oferta de emprego público da que derivan.5.1. Os procesos selectivos realizaránse mediante o sistema de oposición ou concurso-oposición, consonte establezan as correspondentes Bases específicas de cada convocatoria.5.2. Os procesos selectivos axustaranse ao disposto no artigo 61 do texto refundido da Lei do Estatuto Básico do Empregado Público e constarán, en todo caso, dunha fase de oposición. De forma adicional, as Bases específicas poderán establecer unha fase de concurso. As probas, exercicios, valoracións e puntuacións especificaranse para cada convocatoria.6.1. Os programas que rexerán as probas selectivas detallaranse no anexo das Bases específicas de cada convocatoria.6.2. Calquera referencia normativa do programa entenderase feita ás disposicións vixentes á data da publicación no BOP das Bases específicas da convocatoria correspondente.6.3. O número mínimo de temas será o seguinte, atendendo ao grupo ou subgrupo ao que correspondan as prazas que se convoquen: Quen aspire a ingresar nos Corpos e Escalas obxecto das convocatorias deberá posuír, no día de finalización do prazo de presentación de solicitudes e manter ata o momento da toma de posesión como funcionario de carreira, os seguintes requisitos xerais de participación, así como os que sinalen as correspondentes bases específicas: 1. Nacionalidade: 1.1. Ter a nacionalidade española.1.2. Tamén poderán participar, como persoal funcionario, en igualdade de condicións que os españois, con excepción daqueles empregos públicos que directa ou indirectamente impliquen unha participación no exercicio do poder público ou na salvaguardia dos intereses xerais do Estado e das Administracións Públicas: a) Os nacionais dos Estados membros da Unión Europea. b) O cónxuxe dos españois e dos nacionais doutros Estados membros da Unión Europea, calquera que sexa a súa nacionalidade, sempre que non estean separados de dereito. Así mesmo, coas mesmas condicións, poderán participar os descendentes menores de vinte e un anos ou maiores desta idade que sexan dependentes. c) As persoas incluidas no ámbito de aplicación dos Tratados Internacionais celebrados pola Unión Europea e ratificados por España nos que sexa de aplicación a libre circulación de traballadores.2. Capacidade: Posuír a capacidade funcional para o desempeño das tarefas.3. Idade: Ter cumpridos dezaseis anos e non exceder, no seu caso, da idade máxima de xubilación forzosa.4. Habilitación: 4.1. Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso a Corpos ou Escalas de funcionarios.4.2. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público.5. Titulación: 5.1. Posuír a titulación que se requira nas bases específicas de cada convocatoria, ou estar en condicións de obtela antes de que finalice o prazo de presentación de solicitudes de participación no proceso selectivo.5.2. No caso de titulacións universitarias obtidas no estranxeiro deberase estar en posesión da correspondente validación ou da credencial que acredite, no seu caso, a homologación. De conformidade co artigo 13.5 da Lei orgánica 1/1996, do 15 de xanerio, de proteción xurídica do menor, será requisito para o acceso ás profesións, oficios e actividades que impliquen contacto habitual con menores, e para o exercicio das mesmas, non ter sido condenado por sentenza firme por algún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos. A estes efectos, quen pretenda o acceso a tales profesións, oficios ou actividades deberá acreditar esta circunstancia mediante unha certificación negativa do Rexistro Central de delincuentes sexuais.9.1. Cota de reserva por discapacidade: 1. As convocatorias das probas selectivas de prazas incluidas en oferta de emprego público incluirán a reserva dunha cota non inferior ao sete por cento das vacantes para seren cubertas entre persoas con discapacidade_ considerando como tales as definidas no apartado 2 do artigo 4 do texto refundido da Lei xeral de dereitos das persoas con discapacidade e da súa inclusión social, aprobado polo Real decreto lexislativo 1/2013, do 29 de novembro_ sempre que superen os procesos selectivos e acrediten a súa discapacidade e a compatibilidade co desempeño das tarefas, de modo que progresivamente se acade o dous por cento dos efectivos totais.2. A reserva do mínimo do sete por cento realizarase de maneira que, cando menos, o dous por cento das prazas ofertadas o sexa para ser cubertas por persoas que acrediten discapacidade intelectual e o resto das prazas ofertadas o sexa para persoas que acrediten calquera outro tipo de discapacidade.3. A opción ás ditas prazas reservadas haberá de formularse na solicitude de participación no proceso selectivo; de non indicalo expresamente, entenderase que non opta por esta reserva.4. Quen solicite participar pola cota de reserva por discapacidade, sexa xeral ou intelectual, unicamente poderase presentar por esta quenda. A contravención desta norma determinará a exclusión do aspirante que non a observou.5. No caso de que algunha persoa aspirante con discapacidade que se presentara pola cota de reserva por discapacidade superase os exercicios correspondentes pero non obtivese praza e a súa puntuación fora superior á obtida polos aspirantes da quenda ordinaria de acceso que puidesen obter praza, será incluída pola súa orde de puntuación nesta.6. As prazas reservadas para persoas con discapacidade que queden desertas non se poderán acumular ás quendas ordinarias de acceso.9.2. Adaptación de tempo e/ou medios nos procesos selectivos: De conformidade coa Orde PRE/1822/2006, do 9 de xuño, pola que se establecen os criterios xerais para a adaptación dos tempos adicionais nos procesos selectivos para o acceso ao emprego público das persoas con discapacidade, os/as aspirantes con discapacidade poderán pedir na súa solicitude as adaptacións e os axustes razoables de tempo e medios das probas do proceso selectivo, a fin de asegurar a súa participación en condicións de igualdade. No caso de solicitar a dita adaptación, deberán achegar o certificado do grao de discapacidade e o Ditame técnico facultativo emitido polo órgano técnico de calificación do grao da discapacidade, para acreditar as deficiencias permanentes que deron orixe ao grao da discapacidade recoñecida, aos efectos de que o órgano de selección poida valorar a procedencia ou non da concesión da adaptación solicitada.10.1. Ao abeiro do Real decreto 203/2021, do 30 de marzo, polo que se aproba o Regulamento de actuación e funcionamento do sector público por medios electrónicos, as persoas aspirantes deberán presentar a súa solicitude de forma telemática a través da sede electrónica da Deputación provincial da Coruña, no Portal de Emprego Público CONVOCA, accesible na ligazón https://dacoruna.convoca. online. A inscrición realizarase seguindo as instrucións que alí se lle indiquen, sendo necesario identificarse mediante a plataforma de identificación e firma electrónica Cl@ve, en calquera das súas modalidades.10.2. Si a persoa aspirante non presentase a súa solicitude de forma telemática, resultará excluida na relación provisional de persoas admitidas e, si non emendase no prazo concedido ao efecto, quedará definitivamente excluida do proceso selectivo. De conformidade co establecido no artigo 68 da Lei 39/2015, do 1 de outubro, de procedemento administrativo común das administracións públicas, para estes efectos considerarase como data de presentación da solicitude aquela na que sexa realizada a emenda.10.3. O órgano competente poderá acordar a cumplimentación sustitutoria en papel cando unha incidencia técnica debidamente acreditada imposibilitase o funcionamento ordinario dos sistemas.10.4. O prazo de presentación de solicitudes será de vinte días naturais, que se contarán a partir do seguinte á data da publicación do anuncio da convocatoria no BOE. A non presentación da solicitude en tempo e forma suporá a exclusión do aspirante.10.5. Os erros de feito, materiais ou aritméticos que se puidesen advertir na solicitude poderanse emendar en calquera momento, de oficio ou a pedimento do interesado.10.6. De conformidade co disposto na Ordenanza do uso da lingua galega da Deputación Provincial da Coruña (BOP núm.186, do 29 de setembro de 2017), os textos das probas selectivas distribuiranse, por defecto, en galego; as persoas aspirantes que queiran dispor do texto en lingua castelá deberán indicalo na súa solicitude. Unha vez publicada a resolución definitiva de persoas admitidas e excluidas non poderán modificar o idioma das probas.10.7. No marco da vixente normativa de protección de datos, os datos contidos na solicitude serán obxecto de tratamiento automatizado pola Deputación Provincial da Coruña coa finalidade de levar a cabo a tramitación administrativa que derive da xestión do proceso selectivo. As persoas aspirantes poderán exercer os seus dereitos de acceso, rectificación, supresión, oposición e limitación ao tratamento e portabilidade dos datos a través da sede electrónica da Deputación provincial da Coruña ou na forma establecida na normativa reguladora do procedemento administrativo común. Para facilitar o exercicio destes dereitos, poderán facer uso dos forumularios publicados https://www.dacoruna. gal/documentacion/impresos-oficiais 10.8. Xunto coa solicitude de participación no proceso selectivo achegarase a documentación que se indique nas Bases específicas da convocatoria.11.1. Segundo a Ordenanza fiscal núm.3 da Deputación Provincial da Coruña, reguladora da taxa por dereitos de exame, para participar no proceso selectivo será obrigatorio satisfacer os dereitos de exame, na contía que se indica segundo o grupo ou subgrupo ao que pertenzan a prazas convocadas: As bases específicas da convocatoria indicarán o importe da taxa que corresponda en cada caso.11.2. Este importe farase efectivo mediante autoliquidación. O impreso de autoliquidación poderase obter a través da Oficina Virtual Tributaria da Deputación Provincial da Coruña. Tamén estará a dispor das persoas aspirantes nos Servizos Centrais da Tesourería Provincial (Avda do Porto, núm.2 4º andar - A Coruña), na Unidade Central de Atención ao Contribuínte (R/ Archer Milton Huntington, 24 – A Coruña) e nas distintas Oficinas Recadatorias da Deputación provincial da Coruña. Así mesmo, poderá solicitarse na dirección de correo electrónico atencion. tributaria@dacoruna. gal. O pagamento da taxa poderase realizar de forma telemática na Oficina Virtual Tributaria da Deputación provincial da Coruña ou de forma presencial nas distintas entidades colaboradoras que figuren no impreso de autoliquidación. A documentación acreditativa do pagamento da taxa presentarase xunto coa solicitude de participación no proceso selectivo. As bases específicas de cada convocatoria indicarán a documentación que deberá achegarse para xustificar o pagamento da taxa. No caso de concurrencia de causa de exención total ou parcial no pagamento da taxa, a persoa aspirante deberá achegar á súa solicitude de participación a documentación que acredite ter dereito á exención total ou parcial, excepto que na súa solicitude a persoa aspirante autorice a consulta telemática á administración competente. As bases específicas da convocatoria recollerán as causas de exención total ou parcial no pagamento da taxa por dereitos de exame contempladas na Ordenanza fiscal núm.3 desta Deputación, e, así mesmo, indicarán a documentación que se deberá achegar para acreditar a súa concurrencia para o caso de que a persoa aspirante non autorice na súa solicitude de participación a consulta telemática á administración competente.11.3. O impago ou insuficiencia da taxa, cando non quede acreditado que a persoa aspirante cumpre cos requisitos para ter dereito á exención total ou parcial no pagamento, determinará a súa exclusión do proceso selectivo.11.4. En ningún caso o pagamento da taxa dos dereitos de exame ou a xustificación da concorrencia de causa de exención total ou parcial no pagamento suporá a substitución do trámite de presentación, en tempo e forma, da solicitude de participación no proceso selectivo.12.1. Transcorrido o prazo de presentación de solicitudes, ditarase Resolución da Presidencia da Deputación Provincial declarando aprobada a relación provisional de persoas aspirantes admitidas e excluidas, con indicación da causa da exclusión provisional. Nesta Resolución, que se publicará no BOP e no Portal de Emprego Público CONVOCA da sede electrónica da Deputación Provincial, indicarase o medio para a consulta da relación completa das persoas aspirantes admitidas, sinalándose un prazo improrrogable de dez días hábiles para emendar, no seu caso, os defectos que motivasen a exclusión ou omisión dunha persoa aspirante. Quen, dentro do prazo sinalado, non emende a exclusión ou omisión xustificando o seu dereito á admisión, será definitivamente excluido/a do proceso selectivo.12.2. Finalizado o prazo da emenda, o órgano competente ditará Resolución pola que se aprobe a relación definitiva de persoas admitidas e excluidas, con indicación da causa de exclusión, de ser o caso; se nomee ao Tribunal cualificador do proceso selectivo e se fixe data, hora e lugar de celebración do primeiro exercicio da fase de oposición. A Resolución definitiva publicarase na forma indicada para a Resolución provisional.12.3. Non procederá a devolución dos dereitos de exame nos supostos de exclusión por causa imputable aos aspirantes, nin en caso de inasistencia ao exercicio.12.4. Sen prexuízo de que á finalización do proceso selectivo se requira ás persoas aspirantes que o superen a acreditación documental do cumprimento dos requisitos de participación, en calquera momento do proceso selectivo poderase requirirlles que acrediten o cumprimento dos requisitos esixidos e, de non acreditar os mesmos, acordar a súa exclusión.13.1. Os Tribunais cualificadores dos procesos selectivos estarán constituidos por un número impar de membros, coa seguinte composición: a) Presidente, que será un/unha funcionario/a designado/a polo órgano competente. b) Vogais, funcionarios/as designados/as polo órgano competente. c) Secretario, que será un/unha funcionario/a designado/a polo órgano competente. Non poderán formar parte dos órganos de selección: o persoal de elección ou designación política, o persoal funcionario interino ou laboral temporal, o persoal eventual nin as persoas que nos 5 anos anteriores á publicación da convocatoria realizasen tarefas de preparación de aspirantes a probas selectivas de acceso a igual categoría ou equivalente á das prazas convocadas. A pertenza aos órganos de selección será sempre a título individual, non podendo ostentarse en representación ou por conta de ninguén. Os órganos de selección deberán axustarse aos principios de imparcialidade e profesionalidade dos seus membros e, na súa composición, tenderán á paridade entre muller e home. Todos os membros dos órganos de selección deberán pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo.13.2. De conformidade co disposto no artigo 14 da Constitución, o Tribunal velará polo cumprimento do principio de igualdade de oportunidades entre ambos sexos. O Tribunal adoptará as medidas oportunas que permitan ás persoas aspirantes con discapacidade, que así o indicaron na solicitude, poder participar nas probas do proceso selectivo en igualdade de condicións.13.3. Os órganos de selección actúan con plena autonomía no exercicio da súa discrecionalidade técnica e velarán pola transparencia e obxectividade do proceso selectivo, a confidencialidade das probas e o estrito cumprimento das bases da convocatoria. No entanto, o órgano de selección está facultado para resolver as dúbidas que xurdan durante a realización do correspondiente proceso selectivo e para adoptar os acordos que garantan o seu adecuado desenvolvemento en todo o non previsto nas bases reguladoras da convocatoria ou no caso de dúbidas na súa aplicación. O Tribunal cualificador actuará con suxeición ao disposto nas Leis 39/2015, do 1 de outubro, do procedemento administrativo común das administracións públicas e 40/2015, do 1 de outubro, de réxime xurídico do sector público, e demais disposicións vixentes. O réxime xurídico aplicable aos órganos de selección axustarase ao disposto para os órganos colexiados na Lei 40/2015, do 1 de outubro, de réxime xurídico do sector público.13.4. Na acta da sesión de constitución do Tribunal poderáse acordar que os membros titulares e suplentes actúen de forma indistinta.13.5. O órgano de selección poderá acordar a incorporación aos seus traballos de persoal colaborador ou asesores especialistas cando as circunstancias así o aconsellen; os asesores/as especialistas prestarán colaboración na súa especialidade técnica, con voz pero sin voto.13.6. Os membros do tribunal deberán absterse de intervir e, así mesmo, as persoas aspirantes poderán recusar aos membros do tribunal cando concorra algunha das circunstancias previstas no artigo 23 da Lei 40/2015, do 1 de outubro, de réxime xurídico do sector público.13.7. Os membros dos Tribunais, o persoal colaborador e asesores/as terán a categoría que corresponda ao grupo do corpo ou escala que se convoque, segundo o disposto no artigo 30 do Real decreto 462/2002, do 24 de maio, de indemnizacións por razón do servizo.13.8. A efectos de comunicacións e demais incidencias relativas aos procesos selectivos, as persoas aspirantes poderán presentar os seus escritos a través da sede electrónica da Deputación provincial da Coruña ou en calquera das formas previstas no artigo 16.4 da Lei 39/2015, do 1 de outubro, de procedemento administrativo común das Administracións Públicas.13.9. As consultas ou peticións de información sobre os procesos selectivos que convoque a Deputación Provincial da Coruña poderán dirixirse á dirección de correo electrónico recursos. humanos. planificacion@dacoruna. gal.14.1. Dado que as presentes bases regularán procesos selectivos derivados de diferentes Ofertas de emprego público (OEP 2019, 2020, 2021 e 2022), teráse en conta, tanto a efectos da orde de actuación das persoas aspirantes como a efectos do último criterio do desempate, a letra “T”, resultante do último sorteo ao que se refire o Decreto 95/1991, de 20 de marzo, polo que se aproba o Regulamento de selección de persoal da Administración da Comunidade Autónoma de Galicia, cuxo resultado fíxose público mediante Resolución do 28 de xaneiro de 2022, publicada no Diario Oficial de Galicia núm.24 do 4 febreiro de 2022.14.2. As persoas aspirantes serán convocadas para cada exercicio en chamamento único, salvo casos de forza maior debidamente acreditados e apreciados discrecionalmente polo órgano de selección. Será excluido do proceso selectivo quen non compareza, salvo casos de forza maior alegados e xustificados con anterioridade á data e hora fixada para a celebración do exercicio, que serán apreciados discrecionalmente polo órgano de selección.14.3. Os días de celebración dos exercicios do proceso selectivo as persoas aspirantes deberán acudir provistas do DNI ou documento fidedigno que acredite a súa identidade.14.4. Unha vez comezado o proceso selectivo, os anuncios de celebración dos restantes exercicios faranse públicos como mínimo con 12 horas de antelación á sinalada para o seu inicio, tratándose do mesmo exercicio, ou con 24 horas no caso dun novo. Estes anuncios difundiranse, cando menos, no Portal de Emprego Público CONVOCA da sede electrónica da Deputación Provincial da Coruña.14.5. Así mesmo, concluido cada un dos exercicios do proceso selectivo, o órgano de selección fará pública, no Portal de Emprego Público CONVOCA da sede electrónica da Deputación Provincial da Coruña, a relación das persoas aspirantes que o superasen, con indicación da puntuación obtida.14.6. Desde a total conclusión dun exercicio ou proba ata o comezo do seguinte deberán transcorrer a lo menos 48 horas.14.7. O Tribunal adoptará as medidas necesarias para garantir que os exercicios da fase de oposición que sexan escritos e non deban ser lidos ante o órgano de selección, sexan corrixidos sen que se coñeza a identidade dos autores. O Tribunal poderá excluir a aquelas persoas aspirantes en cuxas follas de exame figuren nomes, trazos, marcas ou signos que permitan coñecer a identidade dos autores.14.8. Os sistemas de cualificación do proceso selectivo recolleránse nas bases específicas de cada convocatoria. No caso de que, para a cualificación dun exercicio, o Tribunal acordase parámetros en desenvolvemento dos criterios de valoración previstos nas bases específicas da convocatoria, os mesmos deberán difundirse con anterioridade á realización do exercicio. Nos exames tipo test deberá precisarse a puntuación das respostas erróneas e, no seu caso, das que se deixen sen responder. Así mesmo, nos exercicios tipo test deberase facer pública, a través do Portal de Emprego Público CONVOCA da sede electrónica da Deputación Provincial, a relación de respostas correctas ás preguntas formuladas (incluidas as de reserva), no prazo máximo de 3 días hábiles desde a finalización da proba.14.9. No caso de concurso-oposición, a fase de concurso non terá carácter eliminatorio e consistirá na valoración dos méritos recollidos nas bases específicas de cada convocatoria. A valoración destes méritos non poderá supoñer máis dun 40% da puntuación máxima alcanzable no proceso selectivo. Os méritos valoraránse con referencia á data de finalización do prazo de presentación das solicitudes. As bases específicas de cada convocatoria indicarán a documentación necesaria para a acreditación dos méritos baremables. A acreditación documental dos méritos alegados na solicitude deberase realizar dentro do prazo concedido para presentar as solicitudes de participación no proceso selectivo. Non será necesaria a acreditación documental dos méritos alegados na solicitude relativos aos servizos prestados na Deputación Provincial da Coruña, que serán comprobados de oficio polo Servizo de Planificación e Xestión de Recursos Humanos.14.10. As persoas interesadas poderán presentar reclamacións ás puntuacións provisionais dos exercicios da fase de oposición e, no caso de concurso-oposición, ademais, á puntuación provisional da fase de concurso no prazo de 5 días hábiles a contar desde o día seguinte á súa publicación no Portal de Emprego Público CONVOCA da sede electrónica da Deputación Provincial. A presentación das reclamacións realizarase na forma que se indique coa publicación das puntuacións provisionais. Á vista das reclamacións presentadas, o órgano de selección aprobará e publicará as puntuacións definitivas no Portal de Emprego Público CONVOCA da sede electrónica da Deputación Provincial.14.11. Nas actas do Tribunal cualificador deberá quedar constancia da desagregación das puntuacións outorgadas e o cálculo das mesmas.14.12. En calquera momento do proceso selectivo, o Tribunal poderá requirir ás persoas aspirantes que acrediten a veracidade dos documentos que acheguen para a súa participación. Así mesmo, en calquera momento do procedemento, si o Tribunal tivese coñecemento de que algunha non cumpre cos requisitos esixidos na convocatoria, queda facultado para determinar a súa exclusión do proceso selectivo. Si por mor de embarazo de risco ou parto debidamente acreditados algunha das aspirantes non puidese completar o proceso selectivo ou realizar algún exercicio deste, a súa situación quedará condicionada á finalización do proceso e á superación das fases que quedasen aprazadas, non podendo demorarse estas de maneira que se menoscabe o dereito das demais persoas aspirantes a unha resolución do proceso axustada a tempos razoables, o que deberá ser valorado polo tribunal, e en todo caso a súa realización terá lugar antes da publicación da relación de persoas aspirantes que superaron o proceso selectivo.16.1. Finalizado o proceso selectivo, o Tribunal fará pública no Portal de Emprego Público CONVOCA da sede electrónica da Deputación Provincial da Coruña a relación de persoas aspirantes que o superaron, por orde de puntuación e coa desagregación das puntuacións obtidas, e propoñendo o seu nomeamento como persoal funcionario de carreira pola Presidencia da Deputación.16.2. Esta relación elevarase ao órgano competente, que ditará resolución coa relación de aprobados. A resolución se publicará no BOP e no Portal de Emprego Público CONVOCA da sede electrónica da Deputación Provincial da Coruña.16.3. As persoas aspirantes disporán dun prazo de 20 días naturais, a contar desde o día seguinte á publicación no BOP, para presentar no Rexistro Xeral da Deputación provincial da Coruña os documentos orixinais que de seguido se relacionan: a) Título (ou testemuña notarial do mesmo) esixido nas bases específicas da convocatoria para tomar parte no proceso selectivo. b) Declaración xurada de non ter sido separado/a mediante expediente disciplinario do servizo de ningunha administración pública, nin estar inhabilitado/a para o exercicio de funcións públicas. c) Declaración xurada de non estar incurso/a en causa de incapacidade ou incompatibilidade de conformidade coa lexislación vixente e referida ao momento da súa toma de posesión. d) Certificado médico acreditativo de non padecer enfermidade nin defecto físico e/ou psíquico que incapacite para o exercicio das funcións das prazas convocadas, expedido por facultativo/a do Servicio Galego de Saúde ou similar que lle corresponda. e) As persoas aspirantes que fixesen valer a súa condición de persoa con discapacide na súa solicitude de participación no proceso selectivo, deberán presentar o certificado acreditativo do grao da discapacidade e, así mesmo, o certificado acreditativo da compatibilidade co desempeño das tarefas ou funcións correspondentes, expedido polo órgano competente da administración sanitaria. f) No caso de concurso-oposición, os documentos orixinais dos presentados para a valoración dos méritos puntuables na fase de concurso. g) No seu caso, a documentación orixinal acreditativa doutros requisitos esixidos nas bases específicas de cada convocatoria. Ante a imposibilidade, debidamente xustificada, de presentar os documentos esixidos poderase acreditar que se reúnen as condicións esixidas na convocatoria mediante calquera medio de proba admisible en dereito.16.4. As persoas aspirantes que acrediten o cumprimento dos requisitos esixidos na convocatoria serán nomeadas persoal funcionario de carreira mediante Resolución da Presidencia, que se publicará no BOP e no Portal de Emprego Público CONVOCA da sede electrónica da Deputación Provincial da Coruña. Non poderán ser nomeadas como persoal funcionario de carreira aquelas persoas que non acrediten cumprir cos requisitos esixidos na convocatoria, e quedarán sen efectos as actuacións a elas relativas.16.5. Os órganos de selección non poderán propor o acceso á condición de persoal funcionario dun número superior de aprobados ao das prazas convocadas, excepto cando así o establezan as bases específicas da convocatoria. No entanto, sempre que o órgano de selección propuxera o nomeamento de igual número de aspirantes que de prazas convocadas e, co fin de asegurar a súa cobertura, cando se produzan renuncias dos aspirantes seleccionados ou cando da documentación achegada se desprenda que non cumpren cos requisitos esixidos na convocatoria ou por circunstancias sobrevidas se deduza a imposibilidade de incorporación dalgún aspirante antes do seu nomeamento ou toma de posesión, o órgano convocante poderá requirir do órgano de selección unha relación complementaria dos que superasen as probas e sigan aos propostos, por orde de puntuación, para o seu posible nomeamento como persoal funcionario de carreira.16.6. O órgano de selección poderá declarar desertas aquelas prazas obxecto da convocatoria que non resultaren cubertas por non superar o proceso selectivo o número suficiente de aspirantes.16.7. O acto que poña fin ao procedemento selectivo deberá ser motivado. A motivación dos actos do órgano de selección ditados en virtude de discrecionalidade técnica no desenvolvemento do seu cometido de valoración estará referida ao cumprimento das bases da convocatoria e das normas regulamentarias.16.8. A adxudicación dos postos entre as persoas aspirantes que superasen o proceso selectivo efectuarase segundo a petición de destino de acordo coa puntuación total obtida, tendo en conta o previsto no artigo 54 da Lei 2/2015, do 29 de abril, do emprego público de Galicia, respecto ao acceso ao emprego público das persoas con discapacidade.16.9. A toma de posesión efectuarase dentro do prazo máximo dun mes a partir da publicación da resolución do nomeamento no BOP. De conformidade co artigo 3 do Regulamento regulador da selección de persoal funcionario interino na Deputación Provincial da Coruña (BOP núm.119, do 30 de xullo de 2020), unha vez celebrados os procesos selectivos correspondentes para o acceso ás prazas incluidas nas ofertas de emprego público, confeccionaranse as listas correspondentes con aquelas persoas aspirantes que se presentaran ás probas selectivas do último proceso de acceso á condición de funcionario de carreira convocadas pola Deputación provincial da Coruña e aprobaran algún exercicio. Estas listaxes xestionaranse de conformidade co Regulamento regulador da selección de persoal funcionario interino na Deputación Provincial da Coruña (BOP núm.119, do 30 de xullo de 2020). Contra as presentes Bases poderase interpoñer recurso contencioso-administrativo no prazo de dous meses, a contar desde o día seguinte á súa publicación no BOP, ante o Xulgado do Contencioso Administrativo da Coruña, segundo o disposto na Lei 29/1998, do 13 de xullo, reguladora da xurisdición contencioso-administrativa ou, con carácter potestativo e previamente, recurso potestativo de reposición perante o Presidente da Deputación Provincial da Coruña no prazo dun mes, de conformidade co establecido na Lei 39/2015, do 1 de outubro, do procedemento administrativo común das Administracións Públicas. A Coruña, 4 de abril de 2022 O PRESIDENTE O SECRETARIO ACCTAL., PDFR 26013/2019 DO 29/07/2019 O DEPUTADO Antonio Leira Piñeiro Miguel Iglesias Martínez